[{"text_idx": "#000000", "text": "Eesti sai Inglismaa vastu silma pa\u0308he"}, {"text_idx": "#000003", "text": "Ja\u0308rveoja ja\u0308i 2016. aastal kahekordseks Euroopa noortemeistriks kroonitud Huangi vastu kohe taha 0:6, kuid suutis seeja\u0308rel kosuda ning parandada kaotusseisu 5:8-le. Poolajaks oli ees siiski 19-aastane Huang 11:5 ning ka ma\u0308ngu ja\u0308tkudes oli tema platsil mitmeku\u0308lgsem ja ta\u0308psem. Vaid u\u0308heksa minutit kestnud avageim kuulus Huangile 21:7. Teise geimi alguses sai Ja\u0308rveoja 2:0 juhtida ning kuraditosina pallivahetuse ja\u0308rel oli tema kaotusseis vaid 6:7, kuid edasi pani Huang oma paremuse taas maksma. Poolajaks ees 11:7 ning lo\u0303puks 21:8. Mats\u030c kestis 21 minutit."}, {"text_idx": "#000004", "text": "Maailma edetabelis 59. kohal paiknev Kuuba oli edetabeli 698-nda vastu selge favoriit, aga edetabel on siiski pelgalt edetabel. Tartlanna la\u0308ks 1:0 juhtima, kuid King oli visa ning Kuubal oli tegemist, et poolajaks siiski 11:6 edu saavutada. Geimi teises pooles suutis Eesti esireket oma kerge edu sa\u0308ilitada ning 14 minutit kestnud pallivahetustes peale ja\u0308a\u0308da 21:16. Tasava\u0308gist ma\u0308ngu ja\u0308tkus ka teise geimi esimeseks pooleks. King juhtis viimast korda 6:5, seeja\u0308rel pa\u0308a\u0308ses u\u0308ha enam maksvusele Kuuba mitmeku\u0308lgsus. Pausini jo\u0303uti seisul 11:8 ning ja\u0308tkates suutis inglanna juurde saada veel vaid kaks punkti. 27 minutit kestnud mats\u030ciga viigistas Eesti u\u0308ldseisu."}, {"text_idx": "#000006", "text": "2018. aasta meeskondlikul EM-il Inglismaaga ho\u0303beda saanud Lane ja Vendy ma\u0308ngisid Eesti meisterpaarist kindlamalt. Servi vastuvo\u0303tuga ha\u0308tta ja\u0308a\u0308nud Kaljurand ja Ka\u0308sner ja\u0308id avageimis taha 2:7 ning vaid neli minutit kestnud ma\u0308ngu ja\u0308rel oldi poolajaks maas 3:11. Kaotusseisus 11:20 ei loovutatud inglastele siiski vajalikku 21. punkti vo\u0303itluseta, see tuli alles siis, kui enda kontole oli neli punkti ja\u0308rjest juurde nopitud. Teises geimis libisesid inglased ette viigiseisult 4:4 ja olid pausiks ees 11:8. Jo\u0303udude vahekord ei muutunud ka ma\u0308ngu ja\u0308tkudes, 23-aastane Milton Keynesis elav Lane ja 24-aastane S\u030cotimaalt Orkney saarelt pa\u0308rit Vendy lo\u0303petasid 23 minutit kestnud ma\u0308ngu teiselt mats\u030cpallilt seisuks 21:12, viies Inglismaa ette 2:1."}, {"text_idx": "#000008", "text": "Euroopa ma\u0308ngudel Minskis naispaarina ho\u0303beda teeninud Birch ja Smith vo\u0303itsid avageimi 21:17, ehkki Kruus ja Ru\u0308u\u0308tel olid poolajaks ees 11:10 ja juhtisid veel 12:10. Viigiseisult 15:15 o\u0303nnestus inglannadel teenida neli punkti ja\u0308rjest ning seda vahet triitonlannad enam tagasi ma\u0308ngida ei suutnud. Geim 13 minutiga vastastele 21:17. Teises geimis ja\u0308id Kruus ja Ru\u0308u\u0308tel poolajaks taha 6:11, parandasid siis kaotusseisu 11:13-le, kuid rohkemaks 25-aastane Birch ja temast neli aastat vanem Smith enam vo\u0303imalust ei andnud. Seisul 13:20 maandus pall Ru\u0308u\u0308tli to\u0303rjelo\u0308o\u0308gist vo\u0303rgus ning Inglismaa sai kohtumise ja kogu mats\u030ci vo\u0303iduks vajaliku punkti."}, {"text_idx": "#000016", "text": "Eesti juunioridel MM-il juba kaks vo\u0303itu tabelis\nEesti juunioride nelik alustas vo\u0303istkondlikku MM-i va\u0308a\u0308rt vo\u0303iduga\nEestlannad olid Bundesliga avavoorudes tegusad\nTriitoni juunioride nelik alustab ta\u0308na o\u0303htul MM-i"}]